**จดหมายข่าว กองคลัง องค์การบริหารส่วนตำบลไสหร้า**

**ฉบับประจำเดือน.... มีนาคม 2563**

%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%

 สวัสดีชาวตำบลไสหร้าทุกท่าน กองคลัง องค์การบริหารส่วนตำบลไสหร้า มีข่าวประชาสัมพันธ์เกี่ยวกับงานบริการต่าง ๆ ของงานจัดเก็บรายได้ ประจำปี 2563 ที่จะนำมา ประชาสัมพันธ์ให้พี่น้องชาวตำบลไสหร้าทุกท่านได้รับทราบ ดังนี้

**การจัดเก็บภาษีป้าย**

 **ป้ายที่ต้องเสียภาษี**

 **ป้ายที่แสดงชื่อ ยี่ห้อหรือเครื่องหมายที่ใช้ในการใช้ประกอบการค้า หรือประกอบกิจการอื่น เพื่อหารายได้หรือโฆษรา ไม่ว่าจะแสดงหรือโฆษณาไว้ที่วัตถุใด ๆ ด้วยอักษรภาพหรือเครื่องหมายที่เขียนแกะสลัก จารึก หรือทำให้ปรากฏด้วยวิธีอื่น ๆ**

**การยื่นแบบแสดงรายการภาษีป้าย**

เจ้าของป้าย ต้องยื่นแบบแสดงรายการ (ภ.ป.1) ภายในเดือนมีนาคม ของทุกปี

ยื่นแบบแสดงรายการเสียภาษี ภายใน 15 วัน นับตั้งแต่

 **1.ติดตั้งหรือแสดงป้าย** อันต้องเสียภาษีภายหลังเดือนมีนาคม

 **2.ติดตั้งหรือแสดงป้ายใหม่แทนป้ายเดิม** และมีข้อความภาพ และเครื่องหมายอย่างเดียวกับป้ายเดิมที่ได้เสียภาษี แล้ว

 **3.เปลี่ยนแปลงแก้ไขพื้นที่ป้าย** ข้อความภาพหรือเครื่องหมายบางส่วนในป้าย ที่ได้เสียภาษีแล้วอันเป็นเหตุให้ต้องเสียป้ายเพิ่มขึ้น

 **4.การโอนย้าย** แจ้งการรับโอนภายใน 30 วัน นับแต่วันรับโอน

**การชำระภาษี**

 **ให้ผู้มีหน้าที่เสียภาษีป้ายชำระภายใน 15 วัน** นับแต่วันที่ได้รับแจ้งการประเมิน (ภ.ป.3)

**อัตราภาษีป้าย**

 **1.ป้ายที่มีอักษรไทยล้วน ให้คิดอัตรา 3 บาท ต่อห้าร้อยตารางเซนติเมตร**

 **2.ป้ายที่มีอักษรไทยปนอักษรต่างประเทศหรือปนกับภาพและเครื่องหมายอื่น ให้คิดอัตรา 20 บาท ต่อห้าร้อยตารางเซนติเมตร**

 **3.ป้ายดังต่อไปนี้ ให้คิดอัตรา 40 บาท ต่อห้าร้อยตารางเซนติเมตร**

 **ก. ป้ายที่ไม่มีอักษรไทย ไม่ว่าจะมีภาพหรือเครื่องหมายใดๆ หรือไม่**

 **ข. ป้ายที่มีอักษรไทยบางส่วนหรือ ทั้งหมดอยู่ใต้หรือต่ำกว่าอักษรต่างประเทศ**

...................................................................................................................................................................................

**จัดพิมพ์ประชาสัมพันธ์ โดย ...กองคลัง งานจัดเก็บรายได้ องค์การบริหารส่วนตำบลไสหร้า อ.ฉวาง จ.นครศรีธรรมราช**